KZN-massamoord: Twee vasFoto: SAPD/Facebook Brig. Hangwani Mulaudzi, woordvoerder van die Valke, het gesê die verdagtes het die familie glo van heksery beskuldig. Volgens Mulaudzi is die verdagtes in hegtenis geneem nadat bebloede klere en skoene in hul besit gevind is. Die verdagtes, 26 en 28 jaar oud, sal Vrydag in die Turton-landdroshof verskyn op aanklag van moord. Mulaudzi het gesê die voorval het in Msinsini buite Port Shepstone plaasgevind. “Sewe familielede het in een huis geslaap en ŉ ander familielid in ŉ aangrensende hut, toe ŉ groep mans die mense in die huis met skerp voorwerpe doodgekap het voordat hulle na die hut is waar hulle die 70-jarige man vermoor en die hut aan die brand gesteek het.” Volgens Mulaudzi is die ander slagoffers vier vroue, tussen 15 en 60 jaar oud en drie kinders tussen een en drie jaar oud. Nog ŉ familielid is met ernstige kopbeserings na ŉ hospitaal geneem.